Diari Oficial de la Generalitat Valenciana


Sumari del DOGV 6308, del 12-07-2010 (2010/7878)

RESOLUCIÓ de 7 de juliol de 2010, del conseller de Solidaritat i Ciutadania, complementària de la Resolució de 8 de juny de 2010, per la qual es concedixen i es dóna publicitat a les ajudes econòmiques destinades a entitats locals de la Comunitat Valenciana, per a la creació i posada en marxa d'agències AMICS en l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6308

Data del DOGV
:   12-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7878


Data del document
:   07-07-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de juliol de 2010, del conseller de Solidaritat i Ciutadania, complementària de la Resolució de 8 de juny de 2010, per la qual es concedixen i es dóna publicitat a les ajudes econòmiques destinades a entitats locals de la Comunitat Valenciana, per a la creació i posada en marxa d'agències AMICS en l'exercici 2010. [2010/7878]  
Per Resolució de 8 de juny de 2010 es van concedir les ajudes convocades per l'Orde de 17 de desembre de 2009, de la Conselleria de Solidaritat i Ciutadania, destinades a entitats locals de la Comunitat Valenciana, per a la creació i posada en marxa d'agències AMICS en l'exercici 2010 (DOCV 6169, de 21 de desembre). En l'esmentada resolució no es va incloure la sol·licitud presentada per l'Ajuntament de Ràfol de Salem.  
Vista la proposta de concessió de l'ajuda que eleva la comissió avaluadora creada a l'efecte, en compliment d'allò que s'ha preceptuat en la base sisena de l'annex I de l'esmentada orde de convocatòria.  
En virtut de les competències atribuïdes pel Reglament Orgànic i Funcional de la Conselleria de Solidaritat i Ciutadania, aprovat per Decret 91/2010, de 21 de maig, del Consell (DOCV 6274, de 25 de maig), i d'acord amb el que preveu la base huitena de l'annex I de la referida orde de convocatòria, resolc:  
Aprovar la concessió de subvenció a l'entitat local que figura en l'annex I de la present resolució per a la creació i posada en marxa d'agències AMICS en l'exercici 2010, per l'import que en l'esmentat annex s'indica, resultant en conseqüència addicionada a la relació d'entitats locals que han resultat beneficiàries de la referida convocatòria.  
De conformitat amb allò que s'ha establit pels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta resolució, que posa fi a la via administrativa, l'entitat local podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Comunitat Valenciana, sense perjuí que puga interposar amb caràcter previ el requeriment regulat en l'article 44 de la Llei 29/1998, de 13 de juliol, Reguladora de la Jurisdicció Contenciós Administrativa.  
València, 7 de juliol de 2010.- El conseller de Solidaritat i Ciutadania: Rafael Blasco Castany.  
Annex I  
Subvencions concedides a entitats locals per a la creació d'agències AMICS-exercici 2010  
(Orde de 17 de desembre de 2009, de la Conselleria de Solidaritat i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana, per a la creació i posada en marxa d'agències AMICS en l'exercici 2010)  
Núm. exp. Entitat local NIF Import subvenció  
06/021/10 Ràfol de Salem X7138274S 3.916,16 €